ऐहमे से सभ से उंच पहाड़ी 388 मीटर उंच बाटे आ बाकी सभ पहाड़ी लमसम 300 मीटर उंच बाड़ऽसन। ई पहाड़ सभ के मधे राजगीर नगर बा, पहाड़ से छेंकाईल रहला के चलते अजातशत्रु एह नगर के आपन राजधानी बनवलस आ एकर नांव राजगृह धइलस। अजातशत्रु आपन पिता बिंबिसार के बरजोरी गद्दी से हटा के राजा बनल रहे। बिंबिसार जेकरा गौतम बुद्ध बौद्ध धरम के दीक्षा दिहले रहन, निहोरा कइलस जे होकरा पहाड़ प बंदी बनावल जाव जेने से ओकरा बुद्ध के रोज सांझे आ भीनुसारे आवत जात लउकस।